पुलिस के अनुसार, यह चित्र हापुड़ निवासी एक छात्र ने अपनी फेसबुक आईडी पर अपलोड किया है। पता चलने पर एक समुदाय विशेष में रोष फैल गया। सैकड़ों की तादाद में लोग घंटाघर और रेलवे रोड पर पहुंच गए। सूचना मिलते ही एसएसपी फोर्स लेकर वहां पहुंचे और गुस्साए लोगों से बातचीत कर उनको समझाया। इसी दौरान समाज के जिम्मेदार लोगों का एक प्रतिनिधिमंडल जिलाधिकारी विकास गोठलवाल से उनके आवास पर मिला। दोनों अफसरों से आरोपी के खिलाफ केस दर्ज कर सख्त कार्रवाई और फेसबुक आईडी से आपत्तिजनक चित्र तुरंत हटाने की मांग की गई।